paragraph_text: Katrina je također imala jak utjecaj na okoliš. Olujni val uzrokovao je jaku eroziju obala, u nekim slučajevima potpuno razoravanje obalnih područja. US Geological Survey je procjenio da je 560 km<sup>2</sup> kopna pretvoreno u vodenu površinu zbog uragana Katrine i Rite. Ta izgubljena površina bila je mjesto parenja morskih sisavaca, smeđih pelikana, kornjača i ribe, kao i selica poput crvenoglave patke. Oluja je uzrokovala izljevanje nafte iz 44 postrojenja, što je rezultiralo s 26 milijuna litara istečene nafte. Dio nafte je ušao u ekosustav, a grad Meraux je bio poplavljen mješavinom vode i nafte. Nema službenih izvješća o izljevima u more.